iraklixyz/georgian-wikipedia-cleaned huggingface dataset:
აბუ ნუვასი

ალ-ჰასან იბნ ჰანი ალ-ჰაქამი აბუ ნუვასი (; დ. 756, აჰვაზი — გ. 813 ან 814, ბაღდადი) — არაბი პოეტი. დედით (ზოგიერთი წყაროს მიხედვით მამითაც) სპარსი იყო, რამაც გარკვეული კვალი დაამჩნია აბუ ნუვასის შემოქმედებას. ზოგჯერ ამით ხსნიან შუუბიური იდეების ერთგვარ გავლენას მის პოეზიაზე. ცხოვრობდა ბასრაში. შემდეგ გადავიდა ბაღდადში, სადაც ხალიფა ჰარუნ ალ-რაშიდის კარის პოეტი გახდა. ერთხანს ეგვიპტეში იყო ამირ ალ-ხასიბის კარზე, უკანასკნელი წლები ბაღდადში გაატარა ხალიფა ალ-ამინთან. თავაშვებული ცხოვრებისა და ისლამის გმობისათვის რამდენიმეჯერ იჯდა საპყრობილეში. ხალიფა ჰარუნ ალ-რაშიდთან ერთად აბუ ნუვასი „ათას ერთი ღამის“ პოპულარული პერსონაჟია. აბუ ნუვასის დივანი არაბული პოეზიის ტრადიციული ჟანრების გარდა ახალ ჟანრებსაც შეიცავს. კასიდის ზოგი მოტივი აბუ ნუვასმა დამოუკიდებელ ჟანრად აქცია. ასეთია ტარდიათი ანუ ნადირობის თემაზე დაწერილი ლექსები და ხამრიათი — ღვინის, სალხინო პოეზია. მისი ხოტბები ეძღვნება აბასიანთა დინასტიის წარმომადგენლებს და სხვა გამოჩენილ პირთ, ხოლო ღაზალები — უპირატესად ვაჟებს. აბუ ნუვასი არაბული ლიტერატურის ისტორიაში ცნობილია როგორც განმაახლებელი.

იგი ცდილობდა შეექმნა თანადროული ცხოვრების იდეალების შესაფერისი პოეზია. პროტესტი არაბული პოეზიის მოძველებული ტრადიციების წინააღმდეგ განსაკუთრებით კარგად გამოიხატა მის ხამრიათში, რომელშიც ღვინო სულიერი და ხორციელი სიხარულის უმაღლესი წყაროა, სილამაზის, ტკბობის სიმბოლო. ღვინის ჰიმნი ზოგჯერ მხურვალე ექსტაზში გადადის (ამ მხრივ აბუ ნუვასმა გარკვეული გავლენა მოახდინა არაბულ მისტიციზმზე), რელიგიური თემა მის ღვინის ლექსებში ცინიზმითაა შეფერილი. აბუ ნუვასის პოეზიაში კარგად აისახა არაბული პოეტური აზროვნების ერთი თავისებურება: საგნის რომელიმე თვისება მის ლექსებში ხშირად ამ საგნის სიმბოლოდ, პოეტურ გამოცანად გვევლინება. მაგალითად, „წითელი“, „ძველი“, ნიშნავს ღვინოს. აბუ ნუვასის ლექსები იშვიათი მუსიკალობით გამოირჩევა.
პანიპატის ბრძოლა (1556)

პანიპატის მეორე ბრძოლა — გადამწყვეტი ბრძოლა სამრატ ჰემ ჩანდრა ვიკრამადიტიას (რომელიც ცნობილია სახელით ჰემუ), ჩრდილოეთ ინდოეთის მმართველს დელიდან, ინდუსთა მეფეს და აქბარის არმიას შორის 1556 წლის 5 ნოემბერს.

წინარე ისტორია
სამრატ ჰემ ჩანდრა ვიკრამადიტია ბრძოლის წინ მართავდა ჩრდილოეთ ინდოეთს.
1556 წელის 24 იანვარს გარდაიცვალა მოგოლთა მმართველი ჰუმაიონი. მისი მემკვიდრე აქბარი იმყოფებოდა კალანაურში (თანამედროვე ინდოეთის პენჯაბის შტატი). მაშინ ის მხოლოდ 13 წლისა იყო. 14 თებერვალს შედგა აქბარის მეფედ კურთხევა. ამ დროისთვის მოგოლები ფლობდნენ ქაბულს, ყანდაარს, დელის ნაწილს, პენჯაბს.
სამრატ ჰემ ჩანდრა ვიკრამადიტიამ იგივე ჰემუმ წამოიწყო ბრძოლები ინდოეთის გაერთიანებისთვის მათ შორის დელისთვის. რამდენიმე ბრძოლაში წარმატებასაც მიაღწია და ჩრდილოეთ ინდოეთის დიდი ნაწილი გააერთიანა. ჰემუს უზარმაზარი არმია ჰყავდა. 1556 წლის 6 ოქტომბერს მან გააფთრებული შეტევით ხელში ჩაიგდო დელი. 3 000 მოგოლი დაიღუპა ბრძოლის ველზე. ამის შემდეგ სამრატმა რამდენიმე რეფორმა გაატარა ჯარში და მოემზადა ქაბულზე შეტევისთვის.

ბრძოლა
ბევრი მოგოლი გენერალი აქბარს ურჩვედა უკან დაეხია, მაგრამ მისმა მეურვემ და დიდმა მხედართმთავარმა ბაირამ ხანმა ომის სასარგებლოდ მიიღო გადაწყვეტილება. აქბარის ჯარი დაიძრა დელისკენ. 5 ნოემბერს მეომარი მხარეები შეიკრიბნენ ისტორიულ პანიპატის ველზე, სადაც 30 წლის წინ აქბარის ბაბუამ ბაბურმა სასტიკად დაამარცხა იბრაჰიმ ლოდის ჯარები ცნობილ პანიპატის პირველ ბრძოლაში. აქბარსა და მის მეურვე ბაირამ ხანს ბრძოლაში მონაწილეობა არ მიუღიათ. ისინი განლაგებული იყვნენ ბრძოლის ველიდან 5-8 მილის მოშორებით. და თან ახლდათ 5000 სპეციალურად გაწვრთნილი და ყველაზე ერთგული პირადი მცველი ჯარი. იმ შემთხვევაში, თუ მოგოლთა არმია ბრძოლის ველზე განადგურდებოდა, სიცოცხლის გადასარჩენად გვარდიას მეფე-ბავშვი სასწარაფოდ ქაბულში უნდა გაეყვანა. ჰემუს 1500 საბრძოლო სპილო ჰყავდა გამოყვანილი ბრძოლის ველზე. მისი ჯარი საუცხოოდ იყო დაწყობილი, საარტილერიო პოლკის ნაწილები, 30 000 საუკეთესო ცხენოსანი ჯარი, რაჯპუტანები და ავღანელები...
იმისთვის, რომ თავდადებით ებრძოლათ, ჰემუმ გახსნა თავისი სალაროები. ავღანელებს საჩუქრად დაურიგა მიწები. ის დიდ იმედებს ამყარებდა საბრძოლო სპილოებზე. შეიქმნა სისხლისმღვრელი ბრძოლა. მოგოლთა ჯარი 10 000 ცხენოსნისგან შედგებოდა. აქედან 5 000 გამოცდილი ვეტერანი წინ მიუძღოდა ჯარს. არაერთხელ გადაქელეს ჰემუს სპილოებმა აქბარის არმიის ხაზები. თითქოს ჰემუ იყო გამარჯვებული ბრძოლაში, მაგრამ მოულოდნელად ის უგუნოდ დაეცა თავგაჩეხილი. არმიაში სწრაფად გავრცელდა ხმა, რომ მეთაური მოუკლეს. ჰემუს ჯარი დაიბნა, აირია და საბოლოოდ დამარცხდა.

ბრძოლის შემდგომ
ჰემუს თავის ქალა გაიგზავნა ქაბულში, ხოლო ტანი დელიში მოწინააღმდეგეთა დასაშინებლად. მრავალი წლის მანძილზე ბაირამ ხანის ბრძანებით მიმდინარეობდა მშვიდობიან ინდუს მოქალაქეთა გენოციდი. ჰემუს ნათესავები და ავღანელი მხარდამჭერები დაიჭირეს და თავები მოჰკვეთეს....
აქბარმა ბევრი წინააღმდეგობის მიუხედავად აიღო დელი და აგრა.
პანიპატის მეორე ბრძოლაში 1556 წელს აქბარის გამარჯვება იყო დიდ მოგოლთა იმპერიის რეალური სიძლიერის დასაწყისი.
გურუე

გურუე, ძველად ვილა-ჟუნკეირუ — ქალაქი მოზამბიკში. შედის ზამბეზიის პროვინციაში. მოსახლეობა — 127 953 ადამიანი (2012 წლის აღწერის მონაცემები).

გეოგრაფიული მდგომარეობა
ქალაქის ცენტრი მდებარეობს ზღვის დონიდან 704 მეტრ სიმაღლეზე.

ტრანსპორტი
გურუესთან უახლოესი აეროპორტი მდებარეობს ქალაქ კუამბაში.

დემოგრაფია
2012 წელს ქალაქში ცხოვრობდა 127 953 ადამიანი.
მაშიშე

მაშიშე — ქალაქი მოზამბიკში. შედის ინიამბანეს პროვინციაში. მოსახლეობა — 105 895 ადამიანი (2007 წლის აღწერის მონაცემები). ფართობი — 268 კმ².

ინფრასტრუქტურა, ჯანდაცვა და განათლება
მაშიშეში არის:
45 დაწყებითი და 4 საშუალო სკოლა
1 საავადმყოფო და 8 ჯანმრთელობის ცენტრი
6 ბანკი
7 სასტუმრო

გეოგრაფიული მდებარეობა
ქალაქის ცენტრი განლაგებულია ზღვის ნულოვან დონეზე.

ტრანსპორტი
მაშიშედან უახლოესი აეროპორტი მდებარეობს ქალაქ ინიამბანეში.

დემოგრაფია
შროშანი

შროშანი — მრავალწლოვანი ბოლქვიანი ერთლებნიანი ბალახოვანი მცენარეების გვარი შროშანისებრთა ოჯახისა.

90-ზე მეტი სახეობა გავრცელებულია ჩრდილოეთ ნახევარსფეროს ზომიერ სარტყელში. აქედან საქართველოში 8 სახეობა იზრდება, უმეტესობა კავკასიის ენდემია (, , და სხვანი).

დეკორატიული მიზნით აშენებენ ბაღებში, პარკებში. დიდი თეთრი, ყვითელი ან მონარინჯისფრო ყვავილები აქვთ, ბოლქვზე ერთმანეთზე კრამიტივით მიწყობილი ქერქლები.

იზრდება მინდვრებზე, ტყისპირებზე, სუბალპურ მდელოებზე, მაღალ ბალახეულობაში. გამოყვანილია შროშანის მრავალი დეკორატიული ჯიში. ვეგეტაციის პირველ წელს მცენარე, ჩვეულებრივ, არ ყვავილობს, მაგრამ იკეთებს მიწაში პატარა ბოლქვს, რომლის ზომა თანდათან იზრდება შემდეგ წლებში. მხოლოდ ბოლქვში მარაგების გარკვეული რაოდენობის მიღწევის შემდეგ მცენარე იწყებს ყვავილობას და მას შემდეგ ყვავილობს ყოველ წელს.
ანუბისის სახლი (ეპიზოდების სია)

ანუბისის სახლი — ინგლისური თინეიჯერული სერიალი.

სეზონები
}

1 სეზონი
შექმნა
სერიალის შექმნის იდეა ამერიკელებს ჰოლანდიელებმა მიაწოდეს. მათ გადაიღეს ასეთი სერიალი იმავე სიუჟეტით. მოგვიანებით, ინგლისი დაინტერესდა ამ იდეით, სცენარი შეცვალეს და ბევრად უფრო საინტერესო ფილმი გადაიღეს.

პირველად სერიალის შექმნის იდეა 2010 წლის მარტში გაჩნდა. შემქმნელებს უნდოდათ შთამბეჭდავი მისტიკური სერიალი გადაეღოთ. გადაღებები ინგლისის ერთ-ერთ ძველ შენობაში მიმდინარეობდა 2010 წლის აგვისტოდან დეკემბრამდე. პრემიერა 2011 წლის 1 იანვარს შედგა.
ეპიზოდების აღწერა
2 სეზონი
შექმნა
პირველი წარმატებული სეზონის შემდეგ, ამერიკაში მეორე სეზონის გადაღებაც გადაწყვიტეს. გადაღებები 2011 წლის ივნისიდან 2012 წლის იანვრამდე გრძელდებოდა. ამ სეზონში ჩნდებიან ახალი პერსონაჟები, სერიალს კი რამდენიმე ძველი პერსონაჟი ტოვებს.
ბარკლი დაფილდი მე-15 ეპიზოდიდან სერიალის ძირითად კასტს შეუერთდა. ის სეზონში ორ ეპიზოდში არ ჩანდა (37-38).
ბობი ლოკვუდი (მიკი) 72 ეპიზოდში არ ჩანდა (13-81, 84-86).
კლარიზა კლეიტონი (ჯოი) 6 ეპიზოდში არ ჩანს. (31-34, 53-54).
ალექს სოიერი (ალფი) 2 ეპიზოდში არ ჩანს. (53-54).
იუჯინ საიმონი (ჯერომი) 2 ეპიზოდში არ ჩანს. (55-56).

ეპიზოდების აღწერა
მოჟინკუალის რაიონი

მოჟინკუალი — რაიონი ჩრდილო-აღმოსავლეთ მოზამბიკში, ნამპულის პროვინციაში.

მოზამბიკის სტატისტიკის ეროვნული ინსტიტუტის მონაცემებით, 2007 წელს რაიონის მოსახლეობა 129 969 ადამიანს შეადგენდა. ფართობი 4 274 კმ²-ია, მოსახლეობის სიმჭიდროვე 30.41 კაცი კმ²-ზე.

რაიონის ადმინისტრაციული ცენტრია ქალაქი მოჟინკუალი.
მოგოვოალასის რაიონი

მოგოვოალასი — რაიონი ჩრდილო-აღმოსავლეთ მოზამბიკში, ნამპულის პროვინციაში.

მოზამბიკის სტატისტიკის ეროვნული ინსტიტუტის მონაცემებით, 2007 წელს რაიონის მოსახლეობა 266 559 ადამიანს შეადგენდა. ფართობი 4 771 კმ²-ია, მოსახლეობის სიმჭიდროვე 55.87 კაცი კმ²-ზე.

რაიონის ადმინისტრაციული ცენტრია ქალაქი მოგოვოალასი.
ხლოდვიგ IV

ხლოდვიგ (დ. 678 — გ. მარტი, 695) — ფრანკთა მეფე 691–695 წლებში, თოიდერიხ -ის ძე მეროვინგების დინასტიიდან. ხლოდვიგი ფრანგულად ითარგმნება, როგორც: ბრძოლაში განთქმული.

ბიოგრაფია
მაიორდომ პიპინ ერისტალელის პროტეჟე. 9 წლის ასაკში, მამისგან მემკვიდრეობით მიიღო სამი სამეფო — ნოისტრია, ავსტრაზია და ბურგუნდია. მიუხედავად იმისა, რომ ხლოდვიგ -ს ეწოდებოდა „ფრანკთა მეფე“, ის, ე. წ. „ზარმაც მეფეთა“ რიგს ეკუთვნოდა, ფაქტობრივად რეალური ძალაუფლება მაიორდომის ხელში იყო და ხლოდვიგ უბრალო მარიონეტს წარმოადგენდა. გარდაიცვალა 4 წლის შემდეგ, 695 წელს, 17 წლის ასაკში.
ხაროვსკის რაიონი

ხაროვსკის რაიონი — ადმინისტრაციული ერთეული რუსეთში, ვოლოგდის ოლქის ჩრდილო ნაწილში, ადმინისტრაციული ცენტრი — ქალაქი ხაროვსკი, ფართობი 3 560 კმ², რაიონის მთავარი მდინარეებია კუბენა, სიტი და მათი შენაკადები. 2010 წლის მონაცემებით რაიონის მოსახლეობა 17 927 ადამიანს შეადგენდა.

ისტორია
რაიონის სტატუსი მიიღო 1929 წელს, მაშინ შედიოდა რსფსრ-ის ჩრდილოეთ მხარის, ვოლოგდის ოკრუგის, შემადგენლობაში. ამავე წელს შეიქმნა ადგილობრივი რაიკომი. 1930 წლის 30 ივლისის დადგენილებით ხაროვსკის რაიონს შეურთდა სიამჟენსკის რაიონის ნაწილი, თუმცა 1935 წლის 25 იანვარს რუსეთის ცენტრალური აღმსარულებელი კომიტეტის ბრძანების საფუძველზე სიამჟენკის რაიონს, კვლავ დაუბრუნდა ცალკე ადმინისტრაციული ერთეულის სტატუსი. 1936 წელს საბჭოთა კავშირის კონსტიტუციის მიღების შემდეგ რაიონი ჩრდილოეთის ოლქის შემადგენლობაში შევიდა. ხოლო 1937 წლის 23 სექტემბერს ჩრდილოეთის ოლქის, ვოლოგდისა და არხანგელსკის ოლქებად, გაყოფის შემდეგ ვოლოგდის ოლქის შემადგენლობაში შევიდა. 1954 წელს დაბა ხაროვსკაიას მიენიჭა რაიონული ქალაქის სტატუსი და დაერქვა ხაროვსკი.

ადმინისტრაციული დაყოფა
ხაროვსკის რაიონის საზღვრები დადგენილია ვოლოგდის ოლქის 2004 წლის 6 დეკემბერს მიღებული № 1121- კანონით. 2006 წლის 1 იანვრის მონაცემებით რაიონი დაყოფილი იყო 1 საქალაქო და 11 სასოფლო დასახლებად. 2009 წელს რაზინსკოეს და შევნიცკოეს დასახლებები გაერთიანდნენ.
ოძილე

ოძილე — გამოქვაბული ნობულევში, ტალერის თემი, მარტვილის მუნიციპალიტეტი.

მარტვილის მუნიციპალიტეტის მდინარე ხოპრა კალმახებითაა ცნობილი. ადგილობრივების თქმით, ზამთრის პირზე თევზები აღმა აუყვებიან მდინარეს და ოძილეში — გამოქვაბულში იზამთრებენ. ოქტომბერ-ნოემბერში, ხოლო ადრე გაზაფხულზე, მარტის თვეში, როდესაც ხშირი წვიმები დაიწყება, წყლის ადიდებულ ნაკადს გამოყოლილნი მდინარეში იფანტებიან. ამ დროს უცდიან მეთევზეები და თევზსაც ბლომად იჭერენ. მათი გამოსვლის მოლოდინში, თითქმის მთელი თვე იქ რჩებიან. ამიტომ შერქმევია ამ ადგილს „ოძილე” — საძილე, დასაძინებელი ადგილი რქმევია. განსაკუთრებით საინტერესოა ადგილობრივთა ნაამბობი: თევზების გამოსვლის უცნაური წესი აქვთ. გამოქვაბულიდან გამოსვლის წინ თევზების გუნდს წინ გველები მოუძღვებიან და უკანაც ისინი მოჰყვებიან თურმე. ეს უცნაური სანახაობა მრავალ მეთევზეს შეუნიშნავს.
შინაგანი ზღვა

შინაგანი ზღვა — 2004 წლის ესპანური ფილმი, რომლის რეჟისორია ალეხანდრო ამენაბარი. ფილმი გადმოსცემს რამონ სამპედროს რეალურ ისტორიას. ის გემის მექანიკოსი იყო და ავარიის შედეგად ინვალიდი გახდა, რის შემდეგაც 29-წლიანი კამპანია აწარმოა ევთანაზიისა და სიკვდილის უფლების მხარდაჭერისთვის. მის როლს ხავიერ ბარდემი ასრულებს.

როლებში
ხავიერ ბარდემი — რამონ სამპედრო
მაბელ რივერა — მანუელა
ბელენ რუედა — ხულია
ლოლა დუენიასი — როსა

ჯილდოები
ფილმმა გოიას 14 და ვენეციის კინოფესტივალის სამი ჯილდო მიიღო. ის ასევე დაჯილდოვდა ოსკარითა და ოქროს გლობუსით, როგორც საუკეთესო უცხოენოვანი ფილმი.
მორა

მორა ( — დროის შუალედი, პაუზა) ანდა ქრონოს პროტოსი ( — პირველადი დრო) — ანტიკურ ლექსთწყობაში: ყველაზე მოკლე მარცვლის წარმოთქმის ნორმალური გრძლიობა, ლექსში დროის თვლის უმცირესი ერთეული. გამოისახება მოკლე მარცვლის ნიშნით . გრძელი მარცვალი უდრის 2 მორას, ტერფი ქორე — სამ მორას, დაქტილი — ოთხ მორას და ა.შ.
მორის შევალიე

მორის ოგიუსტ შევალიე (; დ. 12 სექტემბერი, 1888, პარიზი, საფრანგეთი — გ. 1 იანვარი, 1972, იქვე) — ფრანგი მსახიობი, შოუმენი და მომღერალი, მსოფლიო ესტრადის ვარსკვლავი. 1920 წელს გაემგზავრა აშშ-ში, სადაც მონაწილეობას იღებდა ბროდვეის შოუებში. 1943 წელს მონაწილეობა მიიღო თეირანის კონფერენციის მონაწილეებითვის გამართულ კონცერტში.
ვარდის სახელი

ვარდის სახელი — იტალიელი მწერლის, უმბერტო ეკოს პირველი რომანი, გამოიცა 1980 წელს. ნაწარმოები წარმოადგენს, როგორც ისტორიულ მისტიკას 1327 წელს იტალიურ მონასტერში მომხდარი მკვლელობის შესახებ, აგრეთვე ინტელექტუალურ მისტიკას, რომელიც პროზის სემიოტიკას, ბიბლიურ ანალიზს, შუა საუკუნეების კვლევას და ლიტერატურულ თეორიას მოიცავს.

„ვარდის სახელი“ 1982 წელს სტრეგას პრემიის მფლობელი გახდა. ის 47 ენაზეა თარგმნილი. იტალიურ ენაზე გაყიდულია წიგნის 6 მილიონ ნახევარზე მეტი, ხოლო მსოფლიოს მასშტაბით 50 მილიონზე მეტი ეგზემპლარი. გაზეთმა რომანი საუკუნის 100 ძირითადი წიგნის სიაში შეიტანა. 1983 წელს კი -მა ის წლის პირველ ბესტსელერად დაასახელა. 1986 წელს გამოვიდა რომანის ეკრანიზაცია, რომელიც ჟან-ჟაკ ანომ გადაიღო.

სიუჟეტი
რომანის მთხრობელია მელქელი ბერი ადსო, რომელიც საკუთრი სიყმაწვილის პერიოდის 1327 წელს იტალიის ჩრდილო-დასავლეთით მდებარე ბენედიქტელთა მონასტერში მომხდარ ამბავს იხსენებს. ადსო ფრანცისკელი ბერის, უილიამ ბასკერვილელის თანამგზავრია. უილიამმა მონაწილეობა უნდა მიიღოს ავინიონელი პაპისა და მწვალებლებად შერაცხილი უმცირესობის წარმომადგენელთა თეოლოგიურ დავაში ქრისტეს სიღარიბის შესახებ. მონასტერში ყოფნისას უილიამი იქ მომხდარი უცნაური მკვლელობების გამოძიებას ცდილობს. მკვლელობები მონასტრის ბიბლიოთეკაში შენახულ აკრძალულ წიგნს უკავშირდება. წიგნის ხელში ჩაგდების ყველა მსურველი გაურკვეველ ვითარებაში იღუპება. ესაა არისტოტელეს „პოეტიკის“ მეორე ტომი, რომელიც დაკარგულად ითვლება. საკუთარი გამჭრიახობის წყალობით უილიამი აღმოაჩენს წიგნსა და დამნაშავეს, თუმცა წიგნის გადარჩენას ვერ მოახერხებს და ბიბლიოთეკასა და მონასტერს ხანძარი გაანადგურებს.
უმ კულსუმი

უმ კულსუმი (, ნამდვილი სახელი და გვარია ფატმა იბრაჰიმ ალ-ბალტაჯი, ; დ. 30 დეკემბერი, 1898, ტამაზ-ეს-ზახაირა — გ. 3 თებერვალი, 1975, კაირო) — ეგვიპტელი მომღერალი, სიმღერების ავტორი და მსახიობი. სახელი მოიხვეჭა არაბული სიმღერების შესრულებით. არაბული სამყაროს ერთ-ერთი ყველაზე ცნობილი შემსრულებელია. კონტრალტოს ხმის მფლობელი. უმ კულსუმი დაიბადა 1898 წლის 30 დეკემბერს ღარიბ ოჯახში. იზრდებოდა თავის ორ დასთან ერთად. მამამისი იყო ადგილობრივი მეჩეთის იმამი. 1932 წელს გაემგზავრა საერთაშორისო გასტროლებზე. იმყოფებოდა დამასკოში, ბაღდადში, ბეირუთსა და ტრიპოლიში.
ვარდის სახელი (ფილმი)

ვარდის სახელი — 1986 წლის ფილმი, რომლის რეჟისორია ჟან-ჟაკ ანო. ფილმი წარმოადგენს უმბერტო ეკოს ცნობილი რომანის, „ვარდის სახელის“ ეკრანიზაციას.

სიუჟეტი
ფილმის მთხრობელი მელქელი ბერი ადსოა, რომელიც საკუთრი სიყმაწვილის პერიოდის ამბავს იხსენებს, რომელიც 1327 წელს იტალიის ჩრდილო-დასავლეთით მდებარე ბენედიქტელთა მონასტერში მოხდა. ადსო ფრანცისკელი ბერის, უილიამ ბასკერვილელის თანამგზავრია. უილიამმა მოანწილეობა უნდა მიიღოს ავინიონელი პაპისა და მწვალებლებად შერაცხილი მინორიტების წარმომადგენელთა თეოლოგიურ დისპუტში ქრისტეს სიღარიბის შესახებ. მონასტერში ყოფნისას უილიამი იქ მომხდარი უცნაური მკვლელობების გამოძიებას ცდილობს. მკვლელობები მონასტრის ბიბლიოთეკაში შენახულ აკრძალულ წიგნს უკავშირდება. წიგნის ხელში ჩაგდების ყველა მსურველი გაურკვეველ ვითარებაში იღუპება. ესაა არისტოტელეს „პოეტიკის“ მეორე ტომი, რომელიც დაკარგულად ითვლება. საკუთარი გამჭრიახობის წყალობით უილიამი აღმოაჩენს წიგნსა და დამნაშავეს, თუმცა წიგნის გადარჩენას ვერ მოახერხებს და ბიბლიოთეკასა და მონასტერს ხანძარი გაანადგურებს.

როლებში
შონ კონერი - უილიამ ბასკერვილელი
კრისტიან სლეიტერი - მელქელი ადსო
ფარიდ მარი აბრაამი - ბერნარ გუი

ჯილდოები

საუკეთესო მსახიობი კაცი: შონ კონერი
საუკეთესო გრიმი: ჰასო ფონ ჰიუგო

სეზარი
საუკეთესო უცხოური ფილმი: ჟან-ჟაკ ანო
სიკვდილით დასჯა

სიკვდილით დასჯა — სასჯელის უმაღლესი ზომა — ადამიანის სიცოცხლის მოსპობა, რაც გათვალისწინებულია კანონით ყველაზე უფრო მძიმე დანაშაულის ჩადენისათვის. ამჟამად საერთაშორისო სამართალი არაორაზროვნად გმობს სიკვდილით დასჯას. საუკუნის დასასრულისთვის პოლიტიკური გარემო უკვე ისეთი იყო, რომ საერთაშორისო უწყებათა უმრავლესობამ მიიღო სიკვდილით დასჯის გაუქმებასთან დაკავშირებული ოქმები და კონვენციები. თუმცა ამგვარი ქმედება ჯერ არ განუხორციელებია ყველა სახელმწიფოს. მაგალითად, სიკვდილით დასჯა ჯერ კიდევ მოქმედებს ამერიკის შეერთებული შტატების ზოგიერთ ნაწილში, საუდის არაბეთსა და ჩინეთში.

ძველ საქართველოში სიკვდილით დასჯის განსაკუთრებით მძიმე დანაშაულის დროს მიმართავდნენ, უფრო მეფისა და სახელმწიფოს ღალატისთვის, აგრეთვე მეფის პირადი საჯარო შეურაცხყოფისათვის, მეკობრეობისათვის. გიორგი -ის 1170 სიგელის მიხედვით, სიკვდილით დასჯა „მრავალჯერ“ პარვისთვისაც ყოფილა დაწესებული. სიკვდილით დასჯის სხვადასხვა ფორმით სრულდებოდა: ჩამოხრჩობა, მოშთობა, კლდიდან გადმოგდება, ცეცხლზე დაწვა.

სიკვდილით დასჯა სხვადასხვა ქვეუნებში
ბელარუსში
მონტენეგროში
რუსეთში
რუსეთში სიკვდილით დასჯა გაუქმდა 1753-1754 წლებში, მაგრამ მალევე აღდგა, როგორც სასჯელის უმაღლესი ზომა სახელმწიფო, სამხედრო და სხვა დანაშაულებების გამო. განსაკუთრებით ხშირად მიმართავდნენ მას 1860-იან წლებში.

საფრანგეთში
საფრანგეთში სისხლის სამართლის დამნაშავეთა სიკვდილით დასჯა საუკუნის ბოლომდე სრულდებოდა საჯაროდ, გამოიყენებოდა გილიოტინა.

საქართველოში
გრეისტოუნსი

გრეისტოუნსი  — ქალაქი ირლანდიაში, უიკლოუს საგრაფოში (ლენსტერის პროვინცია).

დემოგრაფია
მოსახლეობა — 14 569 ადამიანი (2006 წლის მონაცემებით). 2002 წელს მოსახლეობა შეადგენდა 11 913 ადამიანს.

2006 წლის აღწერის მონაცემები:

ქვემოთმოყვანილ დაფებში ყველა პასუხის ჯამი (სვეტი „ჯამი“), როგორც წესი, დასახლებული პუნქტის სრულ მოსახლეობაზე ნაკლებია (სვეტი „2006“).

1 — ენასთან დაკავშირებით დასმულ კითხვაზე პასუხის გამცემთა წილი მტელ მოსახლეობასთან შეფარდებით.

1 — ენასთან დაკავშირებით დასმულ კითხვაზე მოპასუხეთა წილი მთელ მოსახლეობასთან შეფარდებით.
დანგარვანი

დანგარვანი  — ქალაქი ირლანდიაში, უოტერფორდის საგრაფოში (მანსტერის პროვინცია).

დემოგრაფია
მოსახლეობა — 8 362 ადამიანი (2006 წლის მონაცემებით). 2002 წელს მოსახლეობა შეადგენდა 7 452 ადამიანს.

2006 წლის აღწერის მონაცემები:

ქვემოთმოყვანილ დაფებში ყველა პასუხის ჯამი (სვეტი „ჯამი“), როგორც წესი, დასახლებული პუნქტის სრულ მოსახლეობაზე ნაკლებია (სვეტი „2006“).

1 — ენასთან დაკავშირებით დასმულ კითხვაზე პასუხის გამცემთა წილი მტელ მოსახლეობასთან შეფარდებით.

1 — ენასთან დაკავშირებით დასმულ კითხვაზე მოპასუხეთა წილი მთელ მოსახლეობასთან შეფარდებით.
დრიჰად-ნუა

დრიჰად-ნუა  — ქალაქი ირლანდიაში, კილდერის საგრაფოში (ლენსტერის პროვინცია).

დემოგრაფია
მოსახლეობა — 18 520 ადამიანი (2006 წლის მონაცემებით). 2002 წელს მოსახლეობა შეადგენდა 16 739 ადამიანს.

2006 წლის აღწერის მონაცემები:

ქვემოთმოყვანილ დაფებში ყველა პასუხის ჯამი (სვეტი „ჯამი“), როგორც წესი, დასახლებული პუნქტის სრულ მოსახლეობაზე ნაკლებია (სვეტი „2006“).

1 — ენასთან დაკავშირებით დასმულ კითხვაზე პასუხის გამცემთა წილი მტელ მოსახლეობასთან შეფარდებით.

1 — ენასთან დაკავშირებით დასმულ კითხვაზე მოპასუხეთა წილი მთელ მოსახლეობასთან შეფარდებით.
ედენდერი

ედენდერი  — ქალაქი ირლანდიაში, ოფალის საგრაფოში (ლენსტერის პროვინცია).

დემოგრაფია
მოსახლეობა — 5 888 ადამიანი (2006 წლის მონაცემებით). 2002 წელს მოსახლეობა შეადგენდა 4 559 ადამიანს.

2006 წლის აღწერის მონაცემები:

ქვემოთმოყვანილ დაფებში ყველა პასუხის ჯამი (სვეტი „ჯამი“), როგორც წესი, დასახლებული პუნქტის სრულ მოსახლეობაზე ნაკლებია (სვეტი „2006“).

1 — ენასთან დაკავშირებით დასმულ კითხვაზე პასუხის გამცემთა წილი მტელ მოსახლეობასთან შეფარდებით.

1 — ენასთან დაკავშირებით დასმულ კითხვაზე მოპასუხეთა წილი მთელ მოსახლეობასთან შეფარდებით.
ხლოტარ II

ხლოტარ ; (დ. მაისი, 584 — გ. 18 ოქტომბერი, 629) — ფრანკთა მეფე 584 — 629 წლებში, ხილპერიკ -ის ვაჟი, მეროვინგების დინასტიიდან. მართავდა ნოისტრიას, ხოლო 613 წლიდან გახდა სრულიად ფრანკთა მეფე. ხლოტარი (ან კლოტარი — , ან ხლოტოხარი —  — იგივე რაც მოგვიანებით ლოთარი) ფრანგულად ნიშნავს: ძლიერი ბრძოლაში ან ძლევამოსილი მეომარი.

ბრუნჰილდეზე გამარჯვების შემდეგ ფრანკთა სამეფო გააერთიანა. იძულებული გახდა ფეოდალური არისტოკრატიისათვის დაეთმო და 614 წელს გამოეცა ედიქტი, რომელიც ადასტურებდა მისის წინამორბედების მიერ მსხვილი ფეოდალებისათვის ნაბოძებ მიწებს და სასამართლო-ადმინისტრაციულ პრივილეგიებს. იძულებული გახდა დაეკმაყოფილებინა ავსტრაზიის წარჩინებულთა სეპარატისტული მოთხოვნები და 623 წელს ავსტრაზიის მეფედ დაესვა თავისი ვაჟი დაგობერტ .
სციპიონ აფრიკელი (უფროსი)

პუბლიუს კორნელიუს სციპიონ აფრიკელი (დ. ძვ. წ. 235 — გ. ძვ. წ. 183) — რომაელი მხედართმთავარი და პოლიტიკური მოღვაწე, წარჩინებული პატრიციული ოჯახიდან, მეორე პუნიკური ომის გმირი. კანეს ბრძოლაში (ძვ. წ. 216 წელი) თავი ისახელა, როგორც სამხედრო ტრიბუნმა. ძვ. წ. 213 წელს ედილად აირჩიეს. ძვ. წ. 210-205 წწ. პროკონსული, წარმატებით იბრძდა ესპანეთში კართაგენელების წინააღმდეგ. ძვ. წ. 205 წელს კონსულად აირჩიეს. ძვ. წ. 204 წელს აფრიკაში გადასხა 30 ათასიანი არმია და გაანადგურა კართაგენელთა და ნუმიდიელთა ჯარები. კართაგენის ხელისუფლებამ იტალიიდან გაიწვია ჰანიბალი. ძვ. წ. 202 წელს ჰანიბალი და სციპიონი ერთმანეთს გადამწყვეტ ბრძოლაში შეხვდნენ ზამასთან. სციპიონმა გაიმარჯვა. ძვ. წ. 199 წელს ცენზორად და სენატის პრინცეფსად, ძვ. წ. 194 წელს კი კვლავ კონსულად აირჩიეს. სციპიონის განუზომელმა ავტორიტეტმა და ძალაუფლებამ შეაშფოთა რესპუბლიკელთა ბანაკი. მასში ერთპიროვნული ძალაუფლების მაძიებელი ტირანი დაინახეს და მის დასაკნინებლად „საქმეების“ შედგენა დაიწყეს. შეურაცხყოფილმა სციპიონმა რომი მიატოვა და ლიტერნუმში, საკუთარ ვილაში, გადავიდა სამუდამო საცხოვრებლად. იყო თავისი დროის ფრიად განსწავლული ადამიანი, ბერძნული ენისა და კულტურის დიდი მცოდნე და თაყვანისმცემელი.
სიყვარული ჟამიანობის დროს (ფილმი)

სიყვარული ჟამიანობის დროს — 2007 წლის ფილმი, რომელიც წარმოადგენს გაბრიელ გარსია მარკესის ამავე სახელწოდების რომანის ეკრანიზაციას. ფილმმა გამოიწვია პროდიუსერისა და მარკესის დავა სასამართლოში საავტორო უფლებების გამო. ეს მარკესის ნაწარმოების პირველი ჰოლივუდური ეკრანიზაცია იყო.

სიუჟეტი
ფილმი გადმოსცემს სამი ადამიანის, ფერმინა დაზას, ფლორენტინო არისასა და ექიმ იუვენალ ურბინოს სიყვარულის ისტორიას. მოქმედება 50 წლის მანძილზე, 1880-დან 1930 წლამდე მიმდინარეობს.

როლებში
ხავიერ ბარდემი - ფლორენტინო არისა
ჯოვანა მეზოჯორნო - ფერმინა დასა
ბენჯამინ ბრატი - იუვენალ ურბინო
ჯონ ლეგუიზამო - ლორენცო დასა
სციპიონ აფრიკელი (უმცროსი)

პუბლიუს კორნელიუს ემილიანუს სციპიონ აფრიკელი (დ. ძვ. წ. 185 — გ. ძვ. წ. 129) — რომაელი მხედართმთავარი და პოლიტიკური მოღვაწე, ემილიუსების პატრიციული ოჯახიდან. სციპიონ უფროსის შვილობილი. პირველად თავი გამოიჩინა მესამე მაკედონურ ომში, პიდნასთან ბრძოლაში (ძვ. წ. 168 წელი). წარმატებით იბრძოდა ესპანეთში ძვ. წ. 151 წელს. აირჩიეს კონსულად და მთავარსარდლად ძვ. წ. 146 წელს. მისი მეთაურობით რომაელებმა კართაგენი აიღეს და გაანადგურეს. ძვ. წ. 142 წელს როგორც ცენზრმა ბრძოლა გამოუცხადა ფუფუნებას, მაგრამ ამაოდ. ძვ. წ. 133 წელს მეორედ აირჩიეს კონსულად და მთავარსარდლად გაგზავნეს ესპანეთში ნუმანციის აჯანყების ჩასაქრობად. აჯანყება ჩააქრო. იგი მტრულად შეხვდა თავისი ცოლისძმის, ტიბერიუს გრაკქუსის აგრარულ რეფორმას. გარდაიცვალა მოულოდნელად სახალხო კრებაზე დანიშნული გამოსვლის წინ. იყო თავისი დროის განათლებული ადამიანი ბერძნული ენისა და კულტურის დიდი მცოდნე და თაყვანისმცემელი. მის გარშემო თავს იყრიდნენ იმდროინდელი რომის კულტურის მოღვაწენი, მწერალნი, ხელოვანნი, ისტორიკოსნი („სციპიონის წრე“).
ტივერები

ტივერები — აღმოსავლეთსლავურ ტომთა გაერთიანება. სახლობდნენ მდინარე დნესტრის გაყოლებაზე შავ ზღვამდე და მდინარე დუნაის შესართავთან. ტივერები მონაწილეობდნენ ცარგრადზე ოლეგისა (907) და იგორის (944) ლაშქრობაში. საუკუნის შუა წლებში ტივერები შევიდნენ კიევის რუსეთის შემადგენლობაში. საუკუნეში პაჭანიკებისა და ყივჩაყების შემოსევის გამო ტივერებმა ჩრდილოეთით გადაინაცვლეს და თანდათან შეერივნენ მეზობელ სლავ ტომებს.
ხაროვსკი

ხაროვსკი — ქალაქი (1954 წლიდან) რუსეთში, ვოლოგდის ოლქში, ხაროვსკის რაიონის ადმინისტრაციული ცენტრი. მდებარეობს ხაროვსკის მთაგრეხილზე, მდინარე კუბენის მარცხენა ნაპირზე, ქალაქ ვოლოგდის ჩრდილოეთით 89 კილომეტრში. 2010 წლის მონაცემებით ქალაქის მოსახლეობა 10 078 (რაიონის მოსახლეობის 60%) ადამიანს შეადგენდა.

ისტორია
დასახლებული პუნქტი წარმოიქმნა, სარკინიგზო სადგურისა და მდინარე კუბენზე ხიდის მშენებლობისას. მას თავდაპირველად დაბის სტატუსი ჰქონდა, სარკინიგზო სადგური გაიხსნა 1898 წელს და 1904 წლამდე ერქვა კუბინო, შემდეგ ერქვა ლეშჩიოვო, ხოლო 1914 წლიდან კი — ხაროვსკაია.

1903 წელს დაბა ხაროვსკი მინისტარის ქარხნის მშენებლობის პარალელურად დაარსდა.

მოსახლეობა
BAFTA საუკეთესო მსახიობი კაცისთვის მთავარ როლში

საუკეთესო მსახიობი კაცისთვის მთავარ როლში — ბრიტანული კინოაკადემიის ჯილდო. პრიზით აჯილდოებენ საუკეთესო მსახიობ კაცებს 1952 წლიდან. 1952–1967 წლებში გაიცემოდა ორი ჯილდო: საუკეთესო ბრიტანელი და არაბრიტანელი მსახიობისთვის. 1968 წლიდან ჯილდო გაერთიანდა. ყველაზე მეტი ჯილდო (5) მიღებული აქვს პიტერ ფინჩს, ხოლო ყველაზე მეტი ნომინაცია (8) დასტინ ჰოფმანს.

ლაურეატები
1950-იანები
1960-იანები
1970-იანები
1980-იანები
1990-იანები
2000-იანები
2010-იანები